CELEX: 62003TJ0285(01)
Language: el
Date: 2008-11-26 00:00:00
Title: Απόφαση του Πρωτοδικείου (όγδοο τμήμα) της 26ης Νοεμβρίου 2008.#Agraz, SA και λοιπών κατά Επιτροπής των Ευρωπαϊκών Κοινοτήτων.#Εξωσυμβατική ευθύνη - Γεωργία - Κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά - Ενίσχυση στην παραγωγή μεταποιημένων προϊόντων με βάση την τομάτα - Μέθοδος υπολογισμού του ποσού - Περίοδος εμπορίας 2000/2001 - Αποτίμηση της ζημίας.#Υπόθεση T-285/03.

Απόφαση του Πρωτοδικείου (όγδοο τμήμα) της 26ης Νοεμβρίου 2008 – Agraz κ.λπ. κατά Επιτροπής
      (Υπόθεση T-285/03)
      «Εξωσυμβατική ευθύνη – Γεωργία – Κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά – Ενίσχυση στην παραγωγή μεταποιημένων προϊόντων με βάση την τομάτα – Μέθοδος υπολογισμού του ποσού – Περίοδος εμπορίας 2000/2001 – Αποτίμηση της ζημίας»
      1.                     Εξωσυμβατική ευθύνη – Προϋποθέσεις – Πραγματική και βέβαιη ζημία – Βάρος αποδείξεως (Άρθρο 288 ΕΚ) (βλ. σκέψη 49)
      2.                     Εξωσυμβατική ευθύνη – Ζημία – Αποκατάσταση – Συνυπολογισμός της υποτιμήσεως του νομίσματος – Νόμιμοι τόκοι – Τρόπος υπολογισμού
            (Άρθρο 288 ΕΚ) (βλ. σκέψεις 50-51)
      Αντικείμενο 
      
         
               Αγωγή αποζημιώσεως με την οποία ζητείται η αποκατάσταση της ζημίας που ισχυρίζονται ότι υπέστησαν οι ενάγουσες λόγω της μεθόδου
                  που χρησιμοποιήθηκε για τον υπολογισμό του ποσού της ενισχύσεως στην παραγωγή, την οποία προβλέπει ο κανονισμός (ΕΚ) 519/2000
                  της Επιτροπής, της 12ης Ιουλίου 2000, σχετικά με τον καθορισμό για την περίοδο εμπορίας 2000/2001 της ελάχιστης τιμής και
                  του ποσού της ενίσχυσης για τα μεταποιημένα προϊόντα με βάση την τομάτα (EE L 174, σ. 29).
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Υποχρεώνει την Επιτροπή να καταβάλει στην Agraz, SA και στις 86 άλλες εταιρίες που παρατίθενται στα παραρτήματα Ι και ΙΙ,
                     αποζημίωση αντιστοιχούσα σε αύξηση κατά 15,54 % του ποσού της ενισχύσεως στην παραγωγή που έλαβαν για την περίοδο 2000/2001,
                     όπως καθορίζεται στο παράρτημα ΙΙ του κανονισμού 1519/2000.
                  
               
            
         
                  2)
               
               
                  
               
               
                  	Το ποσό της αποζημιώσεως προσαυξάνεται με τους νόμιμους τόκους, υπολογιζόμενους από της καταβολής της ενισχύσεως σε κάθε ενάγουσα
                     μέχρις της εκδόσεως της παρούσας αποφάσεως βάσει του επιτοκίου που έχει καθορίσει η ΕΚΤ για τις κύριες πράξεις αναχρηματοδοτήσεως
                     προσαυξημένου κατά δύο μονάδες, όσον αφορά τις ενάγουσες που παρατίθενται στο παράρτημα Ι, και βάσει του διαπιστωθέντος από
                     την Ευρωπαϊκή Στατιστική Υπηρεσία ποσοστού πληθωρισμού, για την κρίσιμη χρονική περίοδο και για το κράτος μέλος εγκαταστάσεως
                     κάθε ενάγουσας εταιρίας, όσον αφορά τις ενάγουσες που παρατίθενται στο παράρτημα ΙΙ.  
                  
               
            
         
                  3)
               
               
                  
               
               
                  	Το ποσό της αποζημιώσεως, πλέον νομίμων τόκων, προσαυξάνεται με τόκους υπερημερίας, υπολογιζόμενους από της εκδόσεως της παρούσας
                     αποφάσεως μέχρι της πλήρους εξοφλήσεως, βάσει του επιτοκίου που καθορίζει η ΕΚΤ για τις κύριες πράξεις αναχρηματοδοτήσεως
                     προσαυξημένου κατά δύο μονάδες. 
                  
               
            
         
                  4)
               
               
                  
               
               
                  	Η Agraz και οι 86 άλλες εταιρίες που παρατίθενται στα παραρτήματα Ι και ΙΙ φέρουν τα δύο πέμπτα των εξόδων στα οποία υποβλήθηκαν
                     ενώπιον του Πρωτοδικείου και του Δικαστηρίου. 
                  
               
            
         
                  5)
               
               
                  
               
               
                  	Η Επιτροπή φέρει τα δικαστικά έξοδά της και τα τρία πέμπτα των εξόδων, ενώπιον του Πρωτοδικείου και του Δικαστηρίου, της Agraz
                     και των 86 άλλων εταιριών που παρατίθενται στα παραρτήματα Ι και ΙΙ.